CELEX: 32015R0491
Language: fi
Date: 2015-03-23 00:00:00
Title: Komission asetus (EU) 2015/491, annettu 23 päivänä maaliskuuta 2015 , aineiden ja seosten luokituksesta, merkinnöistä ja pakkaamisesta annetun Euroopan parlamentin ja neuvoston asetuksen (EY) N:o 1272/2008 muuttamisesta kroatiankielisten vaara- ja turvalausekkeiden lisäämiseksi siihen ja sen mukauttamiseksi tekniikan ja tieteen kehitykseen annetun asetuksen (EU) N:o 605/2014 muuttamisesta  ETA:n kannalta merkityksellinen teksti

24.3.2015   
            
            
               FI
            
            
               Euroopan unionin virallinen lehti
            
            
               L 78/12
            
         KOMISSION ASETUS (EU) 2015/491,
   annettu 23 päivänä maaliskuuta 2015,
   aineiden ja seosten luokituksesta, merkinnöistä ja pakkaamisesta annetun Euroopan parlamentin ja neuvoston asetuksen (EY) N:o 1272/2008 muuttamisesta kroatiankielisten vaara- ja turvalausekkeiden lisäämiseksi siihen ja sen mukauttamiseksi tekniikan ja tieteen kehitykseen annetun asetuksen (EU) N:o 605/2014 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1272/2008 (1) ja erityisesti sen 37 artiklan 5 kohdan,
   sekä katsoo seuraavaa:
   
               (1)
            
            
               Kesäkuun 5 päivänä 2014 annetussa komission asetuksessa (EU) N:o 605/2014 (2) säädetään eräiden aineiden yhdenmukaistettuja luokituksia ja merkintöjä koskevien uusien tai päivitettyjen säännösten soveltamisesta 1 päivästä huhtikuuta 2015. Koska kyseisen asetuksen hyväksymismenettelyssä oli viivästyksiä, siirtymäaika, jonka jälkeen asetusta (EU) N:o 605/2014 aletaan soveltaa, on merkittävästi lyhyempi kuin siirtymäajat, joita on sovellettu aiemmissa mukauttamisissa tekniikan ja tieteen kehitykseen. Kymmenen kuukautta vaikuttaa liian lyhyeltä ajalta siihen, että talouden toimijat voisivat mukautua uusiin sääntöihin, joista osa vaikuttaa laajasti käytettyihin kemikaaleihin. Soveltamisen alkamispäivää olisi siksi lykättävä, jotta siirtymäajassa noudatettaisiin käytäntöä, jota on sovellettu, kun asetusta (EY) N:o 1272/2008 on aiemmin mukautettu tekniikan kehitykseen.
            
         
               (2)
            
            
               Jotta talouden toimijat voivat luottaa pakollisen soveltamisen alkamispäivän lykkäämiseen mahdollisimman pian, tämän asetuksen on syytä tulla voimaan mahdollisimman pian sen jälkeen, kun se on julkaistu Euroopan unionin virallisessa lehdessä.
            
         
               (3)
            
            
               Tässä asetuksessa säädetyt toimenpiteet ovat Euroopan parlamentin ja neuvoston asetuksen (EY) N:o 1907/2006 (3) 133 artiklalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) N:o 605/2014 3 artiklan 3 kohta seuraavasti:
   
      ”3.   Sen 1 artiklan 3 kohtaa sovelletaan 1 päivästä tammikuuta 2016.”
   
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä maaliskuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 353, 31.12.2008, s. 1.
   
      (2)  Komission asetus (EU) N:o 605/2014, annettu 5 päivänä kesäkuuta 2014, aineiden ja seosten luokituksesta, merkinnöistä ja pakkaamisesta annetun Euroopan parlamentin ja neuvoston asetuksen (EY) N:o 1272/2008 muuttamisesta kroatiankielisten vaara- ja turvalausekkeiden lisäämiseksi siihen ja sen mukauttamiseksi tekniikan ja tieteen kehitykseen (EUVL L 167, 6.6.2014, s. 36).
   
      (3)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).